Ali Hamsa

Tan Sri Dato' Sri Dr. Ali bin Hamsa (29 Ogos 1955 – 21 April 2022) merupakan mantan Ketua Setiausaha Negara ke-13 berkuat kuasa mulai 24 Jun 2012 sehingga 28 Ogos 2018. Pada 21 September 2014, beliau dipilih sebagai Ikon Membaca Kebangsaan.

Pendidikan 
Beliau merupakan anak jati Johor yang diberi tugas penting di peringkat kerajaan pusat. Beliau dilahirkan di Kluang, Johor pada 29 Ogos 1955.

Beliau berkelulusan Ijazah Sarjana Muda Ekonomi (Kepujian) dari Universiti Malaya dan Ijazah Sarjana Ekonomi serta Ijazah Doktor Falsafah dalam bidang Sains Persekitaran dan Ekonomi (Environmental Science & Economics) dari Oklahoma State University, Amerika Syarikat.

Kerjaya
Awalnya beliau berkhidmat sebagai Pegawai Tadbir dan Diplomatik (PTD) pada 5 Januari 1981 sebagai Penolong Setiausaha di Kementerian Perdagangan dan Perindustrian;  Ketua Penolong Pengarah/Ketua Unit Perkapalan, Kementerian Pengangkutan.

Beliau juga pernah berada dalam Unit Perancang Ekonomi, Jabatan Perdana Menteri dari 1997 hingga 2009 dan pernah menjawat jawatan Ketua Penolong Pengarah Ekonomi Wilayah sejak 2003.

Tan Sri Ali pernah menjadi Ahli Lembaga Pengarah Johor Corporation dan Pengarah Bukan Eksekutif Bintulu Port Holdings Bhd. dan mempunyai rekod cemerlang dalam perkhidmatan awam.

Kemudian bertukar ke Unit Perancang Ekonomi, Jabatan Perdana Menteri dari 16 Disember 1997 hingga 21 April 2009. Beliau menyandang tugas sebagai Pengarah Seksyen Pembahagian; Timbalan Ketua Pengarah, Program National Transformation & Advancement; Ketua Pengarah, Unit Kerjasama Awam Swasta UKAS, JPM pada 22 April 2009 sehingga 2012.

Ketua Setiausaha Negara


Pada 19 Jun 2012, Pejabat Perdana Menteri memaklumkan bahawa beliau menggantikan Tan Sri Mohd Sidek Hassan yang tamat kontrak perkhidmatannya pada 23 Jun 2012. Yang di-Pertuan Agong telah memperkenankan pelantikan itu.Dr Ali Hamsa Dilantik Ketua Setiausaha Negara

Anugerah dan pencapaian
Ikon Membaca Kebangsaan
Pada 21 September 2014, Ali Hamsa dipilih sebagai Ikon Membaca Kebangsaan, sekali gus menjadi penjawat awam pertama yang menerima anugerah itu. Timbalan Ketua Setiausaha Kanan, Jabatan Perdana Menteri Datuk Othman Mahmood mengumumkan perkara itu pada majlis pelancaran program Merakyatkan Budaya Ilmu Peringkat Putrajaya:'Take A Break...Read@Putrajaya' di Putrajaya. Anugerah ini hasil inisiatif Perpustakaan Negara Malaysia sejak 2009 bagi menggalakkan dan membudayakan amalan membaca terutama dalam kalangan generasi muda. Beliau suka membaca hal ehwal ekonomi dan kepimpinan, kartun dan fiksyen

Anugerah itu pernah diterima oleh Perdana Menteri Malaysia Mahathir Mohamad, pelakon antarabangsa Michelle Yeoh dan angkasawan negara Datuk Dr Sheikh Muszaphar Shukor. 'Library on wheels' turut dilancarkan iaitu perpustakaan mini yang disediakan dalam bas-bas awam di Putrajaya.KSN dipilih Ikon Membaca Kebangsaan

Anugerah di Malaysia
  :
 50px Ahli Mangku Negara (2002)
 50px Kesatria Mangku Negara (2005)
 50px Panglima Mangku Negara – Tan Sri (2013)
  :
 50px Seri Utama Mahkota Wilayah – Datuk Seri Utama (2014)
  :
 50px Dato’ Sri Paduka Mahkota Johor  – Dato' (2013)
  :
 50px Darjah Yang Mulia Sri Setia Sultan 'Abdu'l Halim Mu'azzam Shah – Dato' Paduka (2015)
  :
 50px Darjah Seri Paduka Jiwa Mahkota Kelantan Yang Amat Mulia (Al-Ismaili I) – Dato' (2012)
  :
 50px Darjah Cemerlang Seri Melaka – Datuk Wira (2011)
 50px Darjah Gemilang Seri Melaka – Datuk Seri (2016)
  :
 50px Darjah Dato’ Paduka Negeri Sembilan – Dato' (2011)
 50px Darjah Seri Setia Tuanku Muhriz Yang Amat Terbilang – Dato' Seri (2013)
  :
 50px Darjah Indera Mahkota Pahang – Dato' (2006)
 50px Sri Sultan Ahmad Shah Pahang – Dato' Sri (2009)
  :
 50px Darjah Seri Paduka Mahkota Perlis – Dato' Seri (2017)
  :
 50px Darjah Utama Pangkuan Negeri – Dato' Seri Utama (2014)
  :
 50px Darjah Seri Paduka Cura Si Manja Kini – Dato' Seri (2014)
  :
 50px Seri Panglima Darjah Kinabalu – Datuk Seri Panglima (2012)
  :
 50px Panglima Negara Bintang Sarawak – Dato Sri (2013)
  :
 50px Darjah Kebesaran Seri Paduka Mahkota Selangor – Dato' Seri (2013)
  :
 50px Darjah Seri Setia Sultan Mizan Zainal Abidin Terengganu (SSMZ) – Dato' Seri (2012)

Meninggal dunia
Beliau meninggal dunia ketika menerima rawatan di sebuah hospital di Dublin, Ireland pada usia 66 tahun. Jenazahnya telah selamat dikebumikan di Tanah Perkuburan Islam Presint 20, Putrajaya.

Rujukan

Kategori:Kelahiran 1958
Kategori:Kematian 2022
Kategori:Orang Malaysia berketurunan India
Kategori:Muslim Malaysia
Kategori:Orang dari Johor
Kategori:Ketua Setiausaha Negara Malaysia
Kategori:Penerima Panglima Mangku Negara
Kategori:Penerima Darjah Seri Setia Tuanku Muhriz
Kategori:Penerima Darjah Dato’ Sri Paduka Mahkota Johor
Kategori:Penerima Darjah Seri Utama Mahkota Wilayah
Kategori:Penerima Darjah Seri Panglima Darjah Kinabalu
Kategori:Penerima Darjah Seri Paduka Jiwa Mahkota Kelantan
Kategori:Penerima Darjah Kebesaran Seri Paduka Mahkota Selangor
Kategori:Penerima Darjah Seri Paduka Cura Si Manja Kini
Kategori:Alumni Universiti Malaya